Η πινακίδα του αμαξιού που χτύπησε τη γάτα
και την άφησε τραυματισμένη
ήταν 34 AU 35.
Ο Χασάν πέταξε πάλι τα σκουπίδια του στον δρόμο.
Ο Καν απ' τα Διαμερίσματα Χουζούρ
πήρε τους βόλους της Σιμπέλ και των φίλων της.
Με συγχωρείτε, κύριε αστυνόμε.
Ελάτε, κα Μουκαντέρ.
Άκουγα την αναφορά της Σέβγκι.
Πάλι τα ίδια, Σέβγκι; Τόσες φορές τα έχουμε πει.
Γιατί δεν μ' ακούς;
Κάποιος έπρεπε να το κάνει, μαμά.
Θα τα ερευνήσω όλα.
Αλλά μην ξανάρθεις χωρίς να το πεις στη μαμά.
Όταν μεγαλώσεις, να γίνεις δικηγόρος ή δικαστής.
Για να τα κάνεις όλα αυτά.
Εντάξει, Σέβγκι;
Πότε θα πιάσετε τον δολοφόνο του μπαμπά μου;
Τον ψάχνουμε.
Θα τον βρούμε αργά ή γρήγορα.
Τέσσερα χρόνια πέρασαν.
Κάθε μέρα με ρωτάει η Σέβγκι.
Θ' αποδοθεί ποτέ δικαιοσύνη;
Όπως θα δείξει η ετυμηγορία,
υπάρχουν αποδείξεις ότι ο κατηγορούμενος
κακοποίησε σεξουαλικά ανήλικα παιδιά.
Το δικαστήριο τον καταδικάζει σε 15ετή φυλάκιση.
Ο κατηγορούμενος θα παραμείνει υπό κράτηση.
Έχει το δικαίωμα έφεσης.
Μπορείτε να φύγετε.
Σύμφωνα με τον Αϊνστάιν,
"Το πιο σημαντικό ερώτημα για το ανθρώπινο είδος
είναι αν το σύμπαν είναι φιλόξενο μέρος".
ΕΝΑΣ ΑΛΛΟΣ ΕΑΥΤΟΣ
Εντάξει, κατεβαίνουμε απ' την καινούργια μας ράμπα.
-Ναι, μπράβο! -Ναι!
Αν είστε όλοι έτοιμοι, έρχεται η Χαλιμέ!
Ήρθαμε!
-Καλώς ήρθατε! -Γεια σου, Χαλιμέ.
Γεια σου, Χαλιμέ.
Είμαστε μεγάλη οικογένεια.
Όλοι θέλουν να σε γνωρίσουν.
Χαλιμέ, εγώ είμαι η θεία Λεϊλά.
Είμαι σαν τη μικρή αδερφή της Σέβγκι.
Ναι, μπουμπουκάκι είναι.
Κι από δω η θεία Αντά. Είναι σαν τη μεγάλη αδερφή της.
Ώστε εγώ είμαι η μεγάλη. Ωραία τα λέει.
Όπως βλέπεις, οι θείες σου έχουν πολλή πλάκα.
Είναι πολύ όμορφες.
Εσύ είσαι η όμορφη.
Είσαι μια κουκλίτσα.
Τι εγγονούλα έχω εγώ!
Στρώσαμε το τραπέζι. Ελάτε να φάμε.
Ελάτε στο τραπέζι.
Πάμε να φάμε!
Μπράβο σου!
-Καλώς ήρθες, Χαλιμέ! -Καλώς μας ήρθες.
Καλώς ήρθες.
Πώς είναι ο καλός σου στην Αφρική;
Καλά είναι. Μιλάμε κάθε μέρα.
Τώρα κάνει κάμπινγκ στους πρόποδες του Κιλιμάντζαρο.
Και σέξι και τρυφερός.
Ό,τι ακριβώς ψάχνουμε.
Να το απολαύσεις.
Εσύ πώς είσαι;
Ο Ερντέμ βρήκε δουλειά σε σκάφος.
-Μένει εκεί τώρα. -Καλό αυτό.
Θα συνεχίσει έτσι μέχρι να προσαρμοστεί.
Πήρα την απόφασή μου σχετικά με τον Γιώργο.
Αλήθεια;
Παιδιά μου.
Αυτήν την ξεχωριστή μέρα, που η Χαλιμέ ήρθε μόνιμα σπίτι μας,
σας έχουμε νέα κι εμείς.
Αγαπητοί μου φίλοι,
εσείς μου χαρίσατε μια δεύτερη άνοιξη στη ζωή μου.
Σας ευχαριστώ πολύ.
Γιατρέ μου, Αντά,
ένα ευχαριστώ παραπάνω για σένα.
Με βοήθησες και με στήριξες,
καθώς ανάρρωνα ψυχολογικά και σωματικά.
-Σ' ευχαριστώ. -Μόνος σας τα καταφέρατε.
Για να μην τα πολυλογώ,
θέλω να κάνω τη δεύτερη άνοιξη καλοκαίρι,
και με τη βοήθεια του Θεού,
θέλω να ζητήσω απ' τη Σέβγκι το χέρι της Μουκό σε γάμο.
-Μπαμπά; -Το ξέρατε;
-Όχι! -Τι γίνεται εδώ;
Μαμά;
Το σκεφτήκαμε πολύ.
Τώρα που η Χαλιμέ ήρθε στην οικογένειά μας,
ήταν η κατάλληλη στιγμή.
Σκεφτήκαμε ότι θα βοηθήσει την οικογένειά μας.
-Μαμά. -Αγάπη μου.
Μια ζωή πρόσεχες εμένα.
Είμαι σίγουρη ότι τώρα επιλέγεις αυτό που θέλει η καρδιά σου.
Μπαμπά Ριζά,
ευχαριστώ που είδατε την ομορφιά της μητέρας μου.
Μιας κι ερωτεύτηκε το νεαρό ζευγάρι μας,
θα τους ευχηθούμε μόνο τα καλύτερα.
Θα παντρευτούν!
Συγχαρητήρια.
Έχω κι ένα δώρο.
Για δείτε πόσο ρομαντική είναι!
Ξέρει τι κάνει.
Είναι πολύ όμορφο.
Είναι υπέροχο.
Ευχαριστώ πολύ.
Μουκό!
Να ζήσετε! Συγχαρητήρια!
-Μπράβο! -Ευχαριστώ, γιε μου.
-Στην υγειά μας! -Καλώς ήρθες, γλυκιά μου.
Να σου ετοιμάσω το πιάτο σου.
Δεν πειράζει.
Δεν έγινε τίποτα, θα το καθαρίσουμε αμέσως.
Σκίστηκε.
Όχι, μην κλαις, γλυκιά μου.
Ήταν λίγο φθαρμένη η μπλούζα.
Γι' αυτό σκίστηκε. Θα βάλουμε καινούργια, εντάξει;
Δεν έγινε τίποτα.
-Μην κλαις. -Έλα να πάμε μέσα.
Έλα εδώ.
Μην ανησυχείς. Τόσα ρούχα έχουμε να δοκιμάσεις.
Θα σ' τη φτιάξει η Μουκό.
Δεν βγάζει ποτέ αυτήν την μπλούζα.
Πάω να δω πώς είναι.
Γιατί δεν βγάζει την μπλούζα;
Όλα τα μάζεψες, Γιώργο.
Μπράβο.
Μπορείς να σταματήσεις τώρα.
Θέλω μια χάρη.
Θα 'θελα να τα φυτέψουμε.
Γιώργο…
Εγώ κι ο Ερντέμ θα χωρίσουμε.
Αλλά δεν θα είμαι μαζί σου.
Πρέπει να περάσω χρόνο με τα παιδιά.
Θα γυρίσω στο πανεπιστήμιο.
Θέλω να πάρω το πτυχίο μου στην ψυχολογία.
Οπότε, ας φυτέψουμε αυτά τα δενδρύλλια
κι ας πούμε αντίο.
Μπράβο, Λεϊλά.
Αρχίζεις να γνωρίζεις τον εαυτό σου.
Θα σου απαντήσω με μια τουρκική παροιμία.
Κάλλιο αργά παρά ποτέ.
Δεν άντεχα να πεθάνω χωρίς να το κάνω.
Αλλά αυτό ήταν, τέλος.
Γεια χαρά.
Αφεντικό.
Δρ Αντά, αυτά είναι για σας.
-Ευχαριστώ. -Παρακαλώ.
Δεν ξέρω τι καιρό έχετε εκεί,
αλλά εδώ μόλις έβγαλε λιακάδα.
Σ' ευχαριστώ πολύ.
Κι εμένα μου λείπεις.
ΜΟΥ ΛΕΙΠΕΙΣ ΟΖΓΚΟΥΡ
-Γεια σας, κα Ζεϊνέπ. -Γεια σας.
Έκανα τις εξετάσεις που είπατε.
Οι δείκτες σας επέστρεψαν στα φυσιολογικά.
Θ' αρχίσουμε τη θεραπεία τώρα.
Μετράμε τα επίπεδα κορτιζόλης πριν και μετά τις συνεδρίες
για να δούμε αν υπάρχουν αλλαγές στο νευρικό σύστημα.
Παθαίνω κρίσεις πανικού.
Δεν είναι η ειδικότητά σας.
Αλλά πριν χρόνια χάσαμε τον γιο μας σε τροχαίο.
Σκέφτηκα ότι ίσως έχει κάποια σχέση.
Χάσατε τον γιο σας με τραυματικό τρόπο.
Ο πόνος είναι φρέσκος ακόμα.
Ν' αρχίσουμε απ' αυτό;
Ήρθα αφότου μίλησα με την κυρία Σέβγκι.
Είχα καρκίνο του μαστού πριν από τέσσερα χρόνια.
Έκανα θεραπεία και μαστεκτομή.
Όλα είναι καλά τώρα. Έχω αναρρώσει.
Αλλά θέλω να το ψάξω. Θέλω να μάθω γιατί το πέρασα.
Από καρκίνο έχασα και τη μητέρα και τη γιαγιά μου.
Φταίνε τα γονίδια ή είναι το πεπρωμένο μου;
Απ' ό,τι μου είπατε,
είχατε πολλές απώλειες απ' την πλευρά της μητέρας σας.
Στο καλό. Θα τα πούμε.
-Δρ Αντά. -Δρ Τζανάν.
Δεν ήσουν στην Κωνσταντινούπολη;
Ακόμα κι εκεί, όλοι για σένα λένε.
-Ήθελα να δω τι κάνεις. -Χαίρομαι.
-Πώς είσαι; -Καλά, εσύ;
Καλά είμαι. Σου έφερα κάτι.
Ευχαριστώ.
Πολύ ωραίο μέρος.
Είναι υπέροχο, δεν το χορταίνω.
Φαίνεται πολύ νόστιμο.
Θα το φάμε αφού σε ξεναγήσω.
-Μια χαρά. -Έλα.
-Να σου δείξω το γραφείο μου. -Εντάξει.
Έλα να βγάλουμε αυτήν την μπλούζα επιτέλους.
Να κάνουμε ένα μπάνιο και να βάλουμε άλλη.
Θα μου πεις γιατί δεν θες;
Η μαμά μου…
Η μαμά μου μού την έφτιαξε.
Μόνο αυτό μου έχει απομείνει από εκείνη.
Δεν μπορώ να τη βγάλω. Σε παρακαλώ, μη θυμώνεις.
Κοριτσάκι μου γλυκό.
Γιατί να σου θυμώσω;
Η μαμά σου την έκανε πολύ όμορφη.
Είναι υπέροχη μπλούζα.
Μην κλαις.
Μην ανησυχείς, κάτι θα κάνουμε.
Γυρίζω αμέσως, εντάξει;
Δεν τη βγάζει με τίποτα.
Η μαμά της την έφτιαξε.
Την καημένη.
Έχει σκιστεί, όμως. Δεν φτιάχνεται.
Τι θα κάνουμε, Φίκο;
Έχω μια ιδέα.
Ευχαριστούμε που μας εμπιστεύτηκες για τις πιτζάμες.
Χαλιμέ μου.
Άκου, γλυκιά μου. Θα σου πω μια ιστορία, εντάξει;
Αυτός εδώ είναι ο πατέρας μου. Τον έλεγαν Αράμ.
Δεν τον γνώρισα.
Πέθανε προτού γεννηθώ εγώ.
Αυτός εδώ είναι ο μπαμπάς Χαλίλ.
Δεν ήταν ο βιολογικός μου πατέρας,
αλλά έκανε ό,τι περνούσε απ' το χέρι του
για να είμαι χαρούμενη, υγιής και ασφαλής.
Ούτε εγώ ούτε ο Φίκο
δεν θα προσπαθήσουμε ν' αντικαταστήσουμε τους γονείς σου.
Εντάξει;
Τους είμαστε ευγνώμονες.
Μεγάλωσαν ένα υπέροχο παιδί όπως εσύ.
Και νιώθουμε πολύ τυχεροί
που είσαι εδώ μαζί μας.
Αλήθεια σου λέω.
Σ' το ορκίζομαι.
Ξέρεις, αυτή η μπλούζα θα σου είναι μικρή κάποια μέρα.
Επειδή θα μεγαλώσεις και θα γίνεις ολόκληρη κοπέλα.
Αλλά το άγγιγμα της μητέρας σου θα είναι για πάντα μαζί σου.
Θα νιώθεις για πάντα την αγκαλιά του πατέρα σου.
Θα νιώθεις την παρουσία τους
για όσο θα ζεις, Χαλιμέ.
Εντάξει, γλυκιά μου;
Αν το θέλεις κι εσύ,
έχουμε να σου προτείνουμε κάτι.
Καλημέρα!
-Καλημέρα. -Καλημέρα.
Δείτε πόσα ρούχα έχω!
Ναι. Σου αρέσουν, λουλούδι μου;
Κοίτα.
Ένα κομμάτι της μπλούζας που σου έφτιαξε η μαμά σου
θα υπάρχει σ' όλα σου τα ρούχα.
Θες να τα δοκιμάσεις;
Εντάξει, δοκιμάστε τα, και θα μου τα δείξετε μετά.
Αυτό πρώτα;
Έλα εδώ.
Έλα, θ' αρχίσουμε με το κόκκινο.
Γείρε πίσω.
Τώρα θα κάνουμε πίσω τα πόδια
και θα πάμε στη στάση του κάτω σκύλου.
Τώρα θα έρθουμε μπροστά.
Στη στάση του πολεμιστή.
Είσαι πολύ καλή.
Κάτω τα χέρια ξανά, δίπλα στα πόδια μας.
Έχω νέα.
Δέχτηκαν την αίτησή μου.
Θα διδάσκω χορό σε παιδιά.
Αλήθεια;
Είμαι περήφανη για σένα. Το εννοώ.
Σ' εσένα το χρωστάω.
Είναι στη Σμύρνη. Αλλά μου βρήκαν και μέρος για να μείνω.
Υπέροχα. Πότε ξεκινάς;
Θέλουν να πάω το συντομότερο.
Τι; Τώρα θα φύγεις;
Ήθελα να περάσουμε λίγο χρόνο μαζί.
Έγινε και κάτι άλλο.
Μου έστειλε μέιλ μια Σάλι απ' την Αυστραλία.
Θέλει να μου μιλήσει,
αλλά από κοντά, γιατί είναι σημαντικό.
Για την οικογένειά μας.
Για την οικογένειά μας; "Σάλι" είπες;
Βασικά, φοβάμαι λίγο.
Λες να μάθουμε ότι έχουμε κι άλλη αδερφή;
Όχι, μη λες βλακείες.
Εσύ θα ξέρεις αν ο μπαμπάς είχε πάει εκεί.
Δεν νομίζω ότι είχε πάει.
Μέχρι την Αυστραλία; Όχι.
Δεν θα ήταν και τόσο άσχημο να έχουμε έναν μεγαλύτερο αδερφό.
Ευχαριστώ, δεν θα πάρω.
Δεν θα το άντεχες, έτσι;
Μίλησα με την Τζανάν.
Θα δουλεύουμε μαζί στην κλινική.
Υπέροχα.
Σκέφτηκα να φέρω κι άλλους γιατρούς και ψυχολόγους.
Να επεκτείνω λίγο την επιχείρηση.
Τι λέτε;
Αγάπη μου, αν σκέφτεσαι να φέρεις κι άλλους γιατρούς,
θα πρέπει να βρούμε κι άλλο μέρος.
Ναι, αλλά το σκέφτηκε κι αυτό ο Οζγκούρ.
Υπάρχουν πρότζεκτ και κονδύλια.
Μπορείς να κάνεις αίτηση.
Η κλινική μπορεί να γίνει ινστιτούτο.
Ξέρετε κάτι;
Βγάζω το καπέλο στον Οζγκούρ. Έχει όραμα και το αξίζει.
Αρχίζει να μ' αρέσει πολύ αυτός ο Οζγκούρ.
Πολύ καλό παιδί.
Κι εμένα μ' αρέσει.
Λοιπόν, θ' αναλάβω εγώ τις άδειες και τη χαρτούρα.
Αλλά πρέπει να ετοιμάσουμε μια πολύ εντυπωσιακή παρουσίαση.
Έχεις δίκιο.
Γλυκιά μου, εγώ πιστεύω ότι πρέπει να πεις
μια ιστορία με την οποία θα ταυτιστούν όλοι.
Την έχουμε ήδη.
Τι; Τι εννοείτε;
Τι;
Εμένα;
Δείτε εδώ, ανατρίχιασα ολόκληρη.
Μα τι λέτε;
Φυσικά κι εννοούμε εσένα!
Θα είσαι πηγή έμπνευσης για όλους.
Συμφωνείς;
Όχι, δεν συμφωνώ.
Το ρωτάς κιόλας; Φυσικά και συμφωνώ!
Έχω κρατήσει όλες τις εξετάσεις,
τα δεδομένα κάθε αγωγής,
ό,τι συμπληρωματικό έχω κάνει ως τώρα.
Εκεί θα είμαι, άλλωστε.
Τι λέτε για το εξής;
Θα ετοιμάσω εγώ την παρουσίαση.
-Όλο το υλικό. -Εντάξει.
Κι εγώ θ' αναλάβω τη χαρτούρα και τις αιτήσεις.
Έτοιμες, λοιπόν.
-Εσύ να βρεις το όνομα. -Εντάξει.
Ας πιάσουμε δουλειά, λοιπόν!
ΝΑ ΒΡΟΥΜΕ ΕΞΟΠΛΙΣΜΟ ΝΑ ΒΡΟΥΜΕ ΒΟΗΘΟ
1 ΟΚΤΩΒΡΙΟΥ Η ΜΕΓΑΛΗ ΜΕΡΑ
Έχω καλά νέα.
Η παρουσίαση για την αίτηση είναι σχεδόν έτοιμη.
Όλα έτοιμα, δηλαδή;
Χάρη στα κορίτσια.
Οζγκούρ.
Δεν ξέρω αν θα εγκρίνουν την αίτηση για τη χρηματοδότηση,
αλλά δεν θα το έκανα χωρίς εσένα.
Σ' ευχαριστώ.
Θα την εγκρίνουν, θα δεις.
Είδες τα μέιλ σου σήμερα;
Όχι. Μου έστειλες κάτι;
Μπορείς να τα δεις;
ΑΝΤΑ ΚΟΡΚΜΑΖ
Τι εννοείς;
Θα σου πω τι εννοώ.
Θα κάνεις την παρουσίασή σου
και μετά θα έρθεις εδώ.
Θα το γιορτάσουμε μαζί.
Πώς θα έρθω;
Η κλινική, οι ασθενείς,
οι ετοιμασίες που ίσως χρειαστούν μετά;
Για μια βδομάδα μόνο.
Σκέψου το.
Μαζί, κάτω απ' τα αστέρια,
στη Σερενγκέτι, με τα άγρια ζώα…
Βαρέθηκα να φαντάζομαι ότι σου περιγράφω πώς είναι εδώ.
Για μια βδομάδα μόνο. Θα τα καταφέρεις.
Εντάξει, θα έρθω μετά την παρουσίαση.
Συγγνώμη, δεν άκουσα.
Έγινε διακοπή. Τι είπες;
Θα έρθω μετά την παρουσίαση.
Ό,τι καλύτερο άκουσα σήμερα.
Τα λέμε σύντομα.
Τα λέμε, αγάπη μου.
Έχετε δει ποτέ πουλί να πετά με μια φτερούγα;
Έτσι γινόταν για χιλιάδες χρόνια
διότι διαχωρίζαμε το σώμα από το πνεύμα.
Ήμασταν πουλιά με μία φτερούγα.
Δύο γιατροί του 10ου αιώνα,
ο Αμπού Ζαΐντ αλ Μπακχί κι ο Χαλί Αμπάς,
πρότειναν κάτι επαναστατικό,
ότι, δηλαδή, οι ασθένειες έχουν τη ρίζα τους
στην αλληλεπίδραση μυαλού και σώματος.
Γιατί αγνοούμε, λοιπόν, αυτήν την αρχή στις θεραπείες μας
μετά από τόσα χρόνια;
Το ινστιτούτο μας
θα προσφέρει στους ασθενείς θεραπείες
όπου οι δύο φτερούγες, το μυαλό και το σώμα,
θα βρίσκονται σε ισορροπία.
Θα σας παρουσιάσω κάποια που έγινε καλά μέσω αυτής της μεθόδου.
Τη Σέβγκι Σολμάζ Σεϊχάν.
Είχε καρκίνο στο ήπαρ κι ήταν στο τέταρτο στάδιο.
Μέσα σε πέντε χρόνια,
εμφάνισε δύο φορές όγκους στο ήπαρ.
Η Σέβγκι είναι πλέον απολύτως καλά
και είναι δικηγόρος στο Αϊβαλί.
Πρόσφατα έγινε ανάδοχη μητέρα της Χαλιμέ,
που επέζησε απ' τον σεισμό.
Φίκο, κράτα την καλά!
Η Σέβγκι μάς ενέπνευσε.
Ίσως εμπνεύσει και πολύ κόσμο ακόμα.
Τι ωραίο! Ευχαριστώ.
Πρέπει να πάω στο γραφείο.
Ρεπό δεν έχεις σήμερα;
Ίσως είναι σημαντικό. Δεν γινόταν ν' αρνηθώ.
-Πήγαινε. -Εντάξει;
Φάτε εσείς, μη με περιμένετε.
-Κάνε τη δουλειά σου. -Δεν θ' αργήσω.
Πες τους τι κάναμε στο λούνα παρκ.
Ανεβήκαμε στο καρουζέλ.
Αλήθεια; Δεν φοβήθηκες;
Λιγάκι ίσως, αλλά ήμουν προσεκτική.
-Πρόσεχες, έτσι; -Ναι.
Άντε, να προλάβεις να γυρίσεις.
-Πέρασες ωραία, δηλαδή; -Τι ωραία!
Ναι.
Να σας πω.
-Να προσέχετε. -Στο καλό.
Να γυρίσεις γρήγορα.
Τι έγινε; Πώς πήγε;
Πήγε υπέροχα!
Μπράβο σου!
Είσαι απίθανη! Τα κατάφερες!
Πού είναι η Σέβγκι;
Δεν είναι μαζί σου;
Όχι, δεν είναι εδώ.
Λεϊλά, με παίρνει ο Φίκο.
Ναι;
Σέβγκι!
Κάνε κουράγιο!
Σέβγκι, κάνε κουράγιο, σε παρακαλώ!
Πρέπει να μείνετε εδώ.
Θεέ μου…
Βοήθησέ μας, Θεέ μου.
Ετοιμάστε μου άλλο.
Φίκο, τι είπαν;
Τον έπιασαν.
Δεν είπε γιατί το έκανε.
Είχε πάρει ναρκωτικά.
Πώς είναι η Σέβγκι; Είναι καλά;
Κάναμε ό,τι μπορούσαμε.
Της βγάλαμε τη σπλήνα. Είχε πάθει ζημιά.
Σταματήσαμε την αιμορραγία, αλλά έχασε πολύ αίμα.
Πηγαίνετε σπίτι να ξεκουραστείτε λίγο.
Και να προσευχηθείτε.
Αντά;
Φίκο, πέντε λεπτά μόνο.
Είναι πολύ αδύναμη.
Σέβγκι μου.
Ζωή μου.
Αγάπη μου μοναδική.
Κάνε κουράγιο.
Μην το βάζεις κάτω.
Τόσα έχεις ξεπεράσει, Σέβγκι.
Μαζί θα το ξεπεράσουμε κι αυτό, αγάπη μου.
Φίκο…
Πες μου.
Πες μου, αγάπη μου.
Πήγαινέ με σπίτι.
Πρέπει να μείνουμε εδώ, Σέβγκι.
Πήγαινέ με στο σπίτι μας.
Εντάξει, μην κουράζεσαι.
-Ξύπνησε. -Δόξα τω Θεώ.
-Αντά. -Δόξα τω Θεώ.
Θέλει να πάει σπίτι.
Μα τι λες, Φίκο; Πώς θα της δώσω εξιτήριο;
Η Σέβγκι θέλει να πάει σπίτι.
-Τι; Τι εννοείς; -Φίκο.
Αντά.
Η Σέβγκι είπε "Έχω τις αισθήσεις μου.
Το νοσοκομείο δεν μπορεί να με κρατήσει εδώ".
Θα της φτιάξω νοσοκομείο στο σπίτι, αλλά θα την πάρω από δω.
Θέλει να πάει σπίτι.
Δεν μπορώ να το επιτρέψω.
Πρέπει, Αντά. Δεν θα έχουμε άλλη ευκαιρία.
Χαλιμέ…
Έλα, γλυκιά μου.
Μη φοβάσαι, εντάξει;
Ο Φίκο είναι εδώ.
Κι η γιαγιά Μουκό.
Κι ο παππούς Ριζά.
Κι οι θείες σου.
Μη φοβάσαι.
Αν εκεί ψηλά δεις τη μαμά και τον μπαμπά μου,
θα τους πεις ένα γεια;
Πες τους να μην ανησυχούν.
Φυσικά και θα τους το πω, γλυκιά μου.
-Σέβγκι; -Σέβγκι!
Το μαξιλάρι!
-Σέβγκι; -Αντά, κάνε κάτι!
-Σέβγκι! -Κάνε κάτι!
-Σέβγκι! -Σέβγκι!
Ξύπνα, Σέβγκι!
Κάνε κάτι, Αντά!
Σέβγκι…
Ο θάνατος είναι φυσιολογικός, όπως κι η γέννηση,
στον κύκλο της φύσης.
Μα ενώ τη γέννηση την υποδεχόμαστε με έμφυτη χαρά,
δύσκολα υποδεχόμαστε έτσι τον θάνατο,
γιατί πονάει πολύ το να δεχτούμε πως οι αγαπημένοι μας
δεν θα 'ναι πια μαζί μας.
Σέβγκι!
Όταν πεθαίνει κάποιος αγαπημένος μας,
δεν μας πονάει μόνο ο αποχωρισμός.
Αναρωτιόμαστε για το νόημα της ζωής.
Για τον σκοπό του ανθρώπου, της ζωής.
Τι απογίνεται η προσπάθεια που κάνουμε
για να γίνουμε καλά, να εξελιχθούμε, να βελτιωθούμε, να ευτυχήσουμε
όταν πεθαίνουμε;
Πώς αλλάζει το νόημα που προσφέρουμε στη ζωή
όταν πεθαίνουμε;
ΜΙΑ ΕΒΔΟΜΑΔΑ ΑΡΓΟΤΕΡΑ
Το βρήκα στα σκουπίδια.
Πήρες τη χρηματοδότηση.
Τώρα θα τα παρατήσεις;
Τι νόημα έχει πια;
Με τη Σέβγκι ξεκίνησαν όλα.
Ήρθα μαζί της εδώ για να γίνει καλά.
Και πού είναι η Σέβγκι τώρα;
Αντά, έκανες ό,τι μπορούσες.
Έπρεπε ν' αρνηθώ να φύγει απ' το νοσοκομείο.
Δεν πιστεύω σε τίποτα πια, Οζγκούρ.
Ούτε στη ζωή
ούτε στη δικαιοσύνη.
Δεν έχω τη δύναμη πια.
Δεν άξιζε στη Σέβγκι αυτό.
Ούτε στη Μουκό.
Ούτε στον Φίκο ούτε στη Χαλιμέ.
Σε κανέναν μας δεν άξιζε.
Αντά.
Ξέρω πώς είναι να χάνεις την αδερφή σου.
Πάντα θα σου λείπει αυτό το κομμάτι σου.
Τίποτα δεν θα 'ναι το ίδιο.
Ούτε εσύ δεν θα 'σαι η ίδια πια.
Αλλά η Σέβγκι δεν θα πάει πουθενά.
Εσύ μου το είχες πει.
Ίσως σου δώσει περισσότερη δύναμη τώρα
ο δεσμός σας.
Κάνε λίγη υπομονή.
Μην πάρεις ακόμα σημαντικές αποφάσεις, εντάξει;
Θέλω μια χάρη.
Ό,τι θες.
Θέλω να δω τον δολοφόνο της Σέβγκι.
Βλέπω ότι υποφέρεις, Αλί.
Η Σέβγκι προσπαθούσε να υιοθετήσει παιδί εδώ και τρία χρόνια.
Έγινε μητέρα πριν μόλις έναν μήνα.
Εκπλήρωνε όλους τους στόχους της.
Κι αναλάμβανε τις ευθύνες της.
Το αγαπημένο σου φαγητό;
Οι κολοκυθοκεφτέδες.
Θα σου έφτιαχνε πολύ νόστιμους αν σε γνώριζε ποτέ.
Η Σέβγκι μαγείρευε υπέροχα.
Της άρεσε να καλεί κόσμο στο σπίτι.
Θα τη συμπαθούσες πολύ αν τη γνώριζες.
Όσοι τη γνώριζαν την αγαπούσαν.
Είναι φιλόξενο μέρος το σύμπαν;
Ίσως δεν χρειάζεται να είναι φιλόξενο το σύμπαν.
Ίσως βρίσκουμε κουράγιο εκεί που δεν το περιμένουμε
και τη δύναμη να γίνουμε καλά
όταν αποδεχόμαστε τις εμπειρίες μας ως μέρος της ζωής.
Είναι ο ανιψιός του Γιακούπ.
Τον έβαλε να την εκδικηθεί.
Θα καταθέσει εναντίον του.
Δείτε πόσο όμορφα είναι εδώ.
Καλά, δεν είναι σαν το Μοσχονήσι.
Αλλά έχει υπέροχη θέα.
Μη μιλάτε για λίγο
και ακούστε αυτό το τραγούδι.
Παραδέχομαι ότι δεν καταλαβαίνω τους στίχους,
αλλά με συγκίνησε πολύ.
Γι' αυτό, αποφάσισα να σας αφήσω ένα μήνυμα.
Σε περίπτωση που δεν γίνω καλά
και δεν καταφέρω να ζήσω.
Υποθέτω ότι θα το βρείτε στο κινητό μου.
Θυμάστε που παλιά έλεγα
ότι ένιωθα ένα κενό μέσα μου, εδώ ακριβώς;
Δεν υπάρχει πια αυτό το κενό.
Γέμισε.
Τώρα είμαι γεμάτη όσο δεν πάει.
Για να το ξέρετε.
Μαμά.
Μανούλα μου.
Ξέρω ότι περνάς δύσκολα τώρα.
Το καταλαβαίνω πολύ καλά.
Άκου, όμως, μαμά.
Εσύ μ' έφερες σ' αυτόν τον κόσμο.
Εσύ με μεγάλωσες.
Ο δεσμός μας δεν θα σπάσει ποτέ.
Αντά μου, ζαχαρένια μου.
Άτομα σαν εμένα, με προβλήματα υγείας,
σε χρειαζόμαστε, γλυκιά μου.
Το ξέρεις, έτσι;
Αν τολμήσεις να τα παρατήσεις επειδή πέθανα,
θα σε σκοτώσω.
Τόσα έχεις καταφέρει. Μην το βάζεις κάτω τώρα.
Θα σε παρακολουθώ.
Μην τυχόν και τα παρατήσεις.
Αντά μου.
Μήπως είναι ώρα σου
να βρεις έναν καλό σύντροφο επιτέλους;
Φτάνει πια η μοναξιά.
Καιρός είναι.
Δεν θέλω ν' ανακατεύομαι, μιας κι είναι ευαίσθητο θέμα,
αλλά ωραία δεν θα ήταν να έκανες ένα μωράκι;
Προσπάθησέ το όσο υπάρχει καιρός ακόμα, εντάξει;
Λεϊλά μου.
Όλοι χρειαζόμαστε το φως σου,
την αστείρευτη ενέργειά σου,
τη μαγευτική σου λάμψη, γλυκιά μου.
Το ξέρεις, έτσι;
Μην τολμήσεις ν' αγνοήσεις τις επιθυμίες σου.
Έχεις το θάρρος να κάνεις ό,τι βάζεις στο μυαλό σου.
Έχεις πολύ πάθος, μπορείς να πετύχεις ό,τι θέλεις.
Εμπρός, λοιπόν!
Και Φίκο μου.
Ζωή μου.
Δεν έχω γνωρίσει άλλον άνθρωπο που ν' αγαπά όπως εσύ.
Είμαι πολύ τυχερή γυναίκα.
Έχω έναν σύντροφο που με στηρίζει ακούραστα,
ό,τι και να γίνει,
παρά τα ελαττώματα και τις αδυναμίες μου.
Και κάτι ακόμα, Φίκο.
Μπορείς να γίνεις πατέρας μετά τον θάνατό μου.
Μόνο απέραντη ευτυχία θα ένιωθα.
Είμαι ήδη πατέρας, αγάπη μου.
Είμαι ο πατέρας της Χαλιμέ.
Να θυμάστε κάτι.
Ό,τι και να γίνει, όπου κι αν είμαι,
ό,τι κι αν μου συμβεί,
σας αγαπώ πάρα πολύ,
και θα συνεχίσω να σας αγαπώ για πάντα.
Λοιπόν, σας αφήνω ν' ακούσετε το τραγούδι τώρα.
Άλλωστε, αρκετά καθόμαστε τόση ώρα.
Ελάτε.
Ας χορέψουμε λίγο.
Λεϊλά, εσύ θα σηκωθείς. Ελάτε, χορέψτε μαζί μου.
Θέλω να με τραβήξει βίντεο κάποιος.
Θα με βγάλετε βίντεο;
Σας έψαχνα για χρόνια.
Ο παππούς μου, ο Τζον Πάτρικ Μόργκαν,
πολέμησε στην Καλλίπολη.
Και τον έσωσε ο παππούς σας, ο Χαλίλ.
Αυτό ήταν το παγούρι του.
Ο παππούς μου σας άφησε μέρος της κληρονομιάς του.
Δεν είναι πολλά, αλλά είναι δικά σας.
Αν δεν είχε σώσει τον παππού μου,
δεν θα ήμασταν εδώ τώρα.
Οπότε, σας παρακαλώ να το δεχτείτε.
Εγώ κι η αδερφή μου θα το δεχτούμε με τιμή κι ευγνωμοσύνη.
Θα τιμήσουμε τον Τζον Πάτρικ
και την κληρονομιά του.
Δεν είμαστε θύματα των γονιδίων μας.
Δεν είμαστε θύματα των τραυμάτων μας
ούτε αυτών των προγόνων μας.
Αντιθέτως,
είμαστε η συνέχεια της κληρονομιάς τους.
Μπορούμε να ξαναγεννηθούμε απ' τις στάχτες μας;
Μπορούν να ξανανθίσουν τα κλαδιά μας;
Γεια και χαρά σου.
Χαίρομαι που το αγόρασες εσύ.
Πήρα το πτυχίο μου σήμερα.
Μήπως έχεις ένα τραπέζι για δύο για να το γιορτάσουμε;
Μπορούμε να διαβούμε έναν καινούργιο δρόμο.
Μπορούμε ν' ανοιχτούμε,
να επεκταθούμε, να γίνουμε πιο δεκτικοί,
καθώς μοιραζόμαστε τις εμπειρίες μας με άλλους.
Και μπορούμε να συνεχίσουμε
να συμμετέχουμε στα θαύματα της ζωής,
κι ας μας έχει προκαλέσει βαθύ πόνο.
Καλώς ήρθατε. Πώς είστε;
-Υπέροχο μέρος. -Ευχαριστώ.
Γεια σας.
Πήγαινε.
-Αντά! -Γεια σας.
Αντά μου!
-Πώς είσαι; -Καλά.
-Έχεις άγχος; -Πάρα πολύ!
Ξεκινάμε σε λίγο.
Καλή τύχη.
Η γνώση χιλιάδων ετών βρίσκεται εδώ,
κάτω απ' αυτές τις ελιές,
όπου η φύση ξεχειλίζει θεραπευτική ενέργεια.
Η αλληλεπίδραση ψυχής και σώματος
επιβεβαιώθηκε πριν αιώνες.
Επομένως, εμείς δεν έχουμε την ευθύνη
να προσπαθήσουμε να γίνουμε καλά;
Καταρχάς, σας ευχαριστώ που ήρθατε.
Θέλω να ευχαριστήσω πολλά άτομα.
Τους γονείς μου,
τους δικούς τους γονείς
και όλους τους προγόνους μου, χάρη στους οποίους είμαι εδώ.
Τη Σέβγκι και τη Λεϊλά. Ήταν στο πλάι μου απ' όταν γνωριστήκαμε.
Τη Μουκό, που πάντα με φρόντιζε σαν μάνα.
Τον Φίκο, τον έρωτα της Σέβγκι.
Ευχαριστώ κάποιον που δεν είναι εδώ,
τον κο Ζαμάν, που με βοήθησε να δω αλλιώς τη ζωή.
Την Κάρλα.
Την αδερφή μου, την Ντενίς.
Κι εσένα, Οζγκούρ.
Σας ευχαριστώ όλους.
Είμαι ευγνώμων σ' όλους εσάς
που ήσασταν μέρος της ζωής μου και της πορείας μου.
Είμαι ευγνώμων για ό,τι πέρασα.
Και τέλος,
θα είμαι για πάντα ευγνώμων στη Σέβγκι.
Μαζί της ξεκίνησε το ταξίδι μου.
Και μαζί της θα συνεχίσει.
Το Ινστιτούτο Ένας Άλλος Εαυτός είναι αφιερωμένο στη Σέβγκι.
Καλή μας αρχή.
ΣΕΒΓΚΙ ΣΟΛΜΑΖ ΣΕΪΧΑΝ
Αντά;
Ήρθες πιο νωρίς;
Ναι, ήθελα να μιλήσω με τη Σέβγκι.
Μα γιατί δεν μου το είπες;
Μάβι μου.
-Πώς είσαι; -Καλά, εσύ;
Μουκό!
Γεια σου, Μουκό.
Πώς είστε, κύριε Ριζά;
Ήρθε η πριγκίπισσα;
Πώς είστε;
Μπαμπά Φίκο, ξέχασα τη ζωγραφιά.
Δεν την ξέχασες, λουλούδι μου.
Κοίτα, εδώ είναι.
Εσύ το ζωγράφισες;
-Ναι. -Είναι πολύ όμορφο.
Μπράβο σου!
-Αγάπη μου. -Να πάρω τα λουλούδια;
Είδες τη ζωγραφιά της Χαλιμέ;
Γεια σας.
Καλώς την.
-Εμένα πρώτη. -Μου έλειψες.
Ήρθε κι ο δικός σου.
Αγάπη μου!
Μου 'ρχεται να τον φάω!
Τι μαγουλάκια!
Είναι πολύ χαριτωμένος.
Ρουζγκάρ!
Μια μπουκιά θα σε κάνω!
Κοίτα, η θεία Λεϊλά.
Είναι τόσο χαριτωμένος!
Έλα εδώ. Μου έλειψες πολύ.
Δεν ξέρω αν υπάρχει ζωή μετά τον θάνατο,
αλλά είμαι σίγουρη ότι υπάρχει αγάπη μετά τον θάνατο.
Υποτιτλισμός: Κατερίνα Περδικάκη